અમદાવાદ: હાથીજણ ગામના આશા ફાઉન્ડેશનમાં મૃત્યુ પામેલ ર૬ ચાઇનીઝ મરઘીઓના બર્ડ ફલૂ રિપોર્ટ ‘પોઝિટિવ’ આવ્યા બાદ સમગ્ર રાજ્યમાં ખળભળાટ મચી ગયો છે. જોકે આ મરઘીઓના સંપર્કમાં આવનાર વસ્ત્રાલથી પકડાયેલ ૧૪૮૦ મરઘીઓ અને મેમનગરમાં રખાયેલી ર૦૦ મરઘીઓનો બર્ડ ફલૂ રિપોર્ટ વિલંબમાં મુકાતાં ઊઠેલા અનેક તર્ક-વિતર્ક પર મ્યુનિ. હેલ્થ વિભાગે ઠંડું પાણી રેડ્યું છે. આ બંને સ્થળોની મરઘીઓના બર્ડ ફલૂ રિપોર્ટ ‘નેગેટિવ’ આવવાનો દાવો તંત્રે કર્યો છે.